༄༅།།རྒྱ་ནག་གིས་ཞིན་ཅང་ལ་ཉེན་རྟོག་པས་ཕྱོགས་ཐམས་ཅད་མཐོང་ཐུབ་པའི་དེང་རབས་ཀྱི་འཕྲུལ་རྩལ་གྱི་དྲྭ་ལས་དང་པར་ཆས་བཙུགས།ཞིན་ཅང་གི་ས་གནས་སྲིད་གཞུང་གིས་ཨ་སྒོར་ཐེར་འབུམ་མང་པོ་འགྲོ་གྲོན་བཏང་ནས་འཕྲུལ་རྩལ་གྱི་བཟོ་ཚོང་ལས་ཁང་ཁག་ལ་ཚོང་ལས་ཀྱི་ཁེ་ཕན་ཆེན་པོ་ཡོད་ཅིང་།ཧྥ་རན་སི་གསར་འགྱུར་ལས་ཁང་གིས་གནས་ཚུལ་སྤེལ་དོན་ལྟར་ན་ཉེ་བའི་ལོ་ཤས་ཤིག་ནས་རྒྱ་ནག་དམར་ཤོག་ཚོགས་པས་ཁ་ཆེ་མཐའ་ལྷུང་བ་རྣམས་འགོག་སྲུང་ཟེར་པའི་ལས་འགུལ་ཞིག་སྤེལ་ནས་ཞིན་ཅང་ལ་རྟོག་ཞིབ་ཀྱི་པར་ཆས་ཚད་ལས་བརྒལ་བའི་མང་པོ་བཙུགས་ནས་ཡུ་གུར་པ་ཚོར་སློབ་གསོ་བསྐྱར་སྤྲོད་ཀྱི་ལྟེ་གནས་ཁང་འཛུགས་རྒྱུའང་རྒྱ་ཆེ་རུ་བཏང་འདུག